NORMATIVA DA DELIMITACIÓN DO SOLO DE NÚCLEO RURAL DE PENALBA, PARROQUIA DE MAÑUFE
ADMINISTRACIÓN LOCAL — Municipal — Gondomar (Urbanismo e Patrimonio, 07/11/2018)

De conformidade co disposto polos artigos 82 e 88.4 da Lei 2/2016, do 10 de febreiro, artigo 191 do Decreto 143/2016, de 22 de setembro, que aproba o Regulamento da Lei 2/2016, de 10 de febreiro, do solo de Galicia e 70 da Lei 7/1985, do 2 de abril reguladora das bases de réxime local, publícase a normativa da delimitación do núcleo de solo rural de Penalba na parroquia de Mañufe, en cumprimiento do disposto no apartado terceiro da resolución do 24.05.2018 da Consellería de Medio Ambiente e Ordenación do Territorio, polo que se aproba definitivamente o núcleo rural de Penalba, parroquia de Mañufe, no Concello de Gondomar. É obxecto da presente normativa establecer o réxime urbanístico do solo no núcleo rural de Penalba. O solo de núcleo rural de Penalba corresponde co ámbito definido nos planos de ordenación, cunha superficie total de 10.553 m². 1.—A Delimitación de Solo de Núcleo Rural entrará en vigor unha vez que habéndose cumprido o disposto no artigo 82 da Lei 2/2016, do 10 de febreiro, do solo de Galicia, transcorra o prazo de 15 días hábiles a partir da publicación das Normas Urbanísticas no Boletín Oficial da Provincia, de acordo co estipulado no artigo 65.2 da Lei 7/1985 Reguladora das Bases de Réxime Local e a Lei 5/1997 da Administración Local de Galicia.2.—A súa vixencia será indefinida, mentres non se modifique ao amparo das disposicións da lexislación vixente.1.—A presente Delimitación de Solo de Núcleo Rural redactouse conforme ao ordenamento legal vixente. As referencias á LSG deben entenderse feitas á Lei do Solo de Galicia, aprobada pola Lei 2/2016, do 10 de febreiro.2.—As Normas da Delimitación de Solo de Núcleo Rural, deben ser aplicadas en concorrencia coa lexislación urbanística e sectorial vixentes en cada momento, de conformidade cos principios de xerarquía e especialidade normativa.3.—Os Particulares, ao igual que a Administración, quedarán obrigados ao cumprimento das disposicións contidas na Delimitación de Solo de Núcleo Rural e en especial nesta Normativa, de tal xeito que calquera actuación ou intervención de carácter provisional ou definitiva sobre o ámbito, sexa de iniciativa pública ou privada, deberá axustarse á mesma.1.—As indicacións que se refiran á espazos situados fora do ámbito da Delimitación de Solo de Núcleo Rural, deberán entenderse coma indicativas e non teñen valor normativo.2.—A Memoria da información urbanística e os planos de información urbanística, teñen carácter informativo, explicativo e xustificativo.3.—No caso de imprecisión ou contradición nas determinacións dos documentos vinculantes, prevalecerán aqueles que se axusten ao seguintes criterios: De acordo á lexislación urbanística de aplicación, a delimitación do solo de Núcleo Rural virá referida ao tipo básicos de: 1.—Os terreos incluídos no ámbito do Núcleo Rural serán destinados aos usos característicos, complementarios ou compatibles coa edificación residencial no medio rural e coas necesidades da poboación residente nos mesmos.2.—As persoas propietarias de toda clase de terreos, construción, edificación e instalación deberán destinalos aos usos permitidos nestas normas e deberán mantelos nas condicións de funcionalidade, seguridade, ornato público e habitabilidade segundo o seu destino, de acordo as normas de protección do medio ambiente, do patrimonio histórico e da rehabilitación en virtude do establecido na lexislación urbanística de aplicación.3.—Cando se pretenda parcelar, construír novas edificacións, substituír ou rehabilitar integralmente as existentes, as persoas propietarias haberán de ceder gratuitamente ao concello os terreos necesarios para a apertura ou regularización do viario preciso.4.—No caso da construción de novas edificacións ou cambio de uso das existentes ou de rehabilitacións integrais, haberán ademais de executar a súa costa a conexión cos servizos existentes no núcleo.5.—Poderá autorizarse a execución simultánea das obras de acometida, urbanización e edificación. O municipio deberá exixir garantías suficientes do cumprimento desta obrigación.6.—Para edificar no ámbito do Núcleo Rural deberá disporse de acceso rodado por vía pública recollida no inventario de bens municipais ou por estradas provinciais e executarse a conexión coas redes de servizo existentes no núcleo rural ou nas súas proximidades. De non existir, haberán de resolverse por medios individuais con cargo ao promotor ou promotora da edificación e co compromiso de conexión cando se implanten os novos servizos.7.—As novas edificacións en terreos forestais e zonas de influencia forestal quedarán suxeitas ao disposto na normativa de aplicación.8.—As obras sobre as edificacións existentes que impliquen a ampliación da edificación ou cambio do uso preexistente deberán dar cumprimento aos parámetros establecidos na presente normativa. O uso característico das edificacións no Núcleo Rural será o residencial. Se consideran como complementarios os usos terciarios ou produtivos, actividades turísticas e artesanais, pequenos talleres invernadoiros e equipamentos, así como aqueles que garden relación directa cos tradicionalmente ligados ao asentamento rural de que se trate ou que lles dean resposta ás necesidades da poboación residente neles. Como usos complementarios e compatibles, que poderá desenvolver a familia residente na vivenda e nunca significarían división horizontal do inmoble son os seguintes: 1. Hoteleiro destinado, exclusivamente a turismo rural, que promovan a rehabilitación das edificacións tradicionais do núcleo.2.—Comercial dedicado á venta de mercadorías polo miúdo e servizos e actividades recreativas de restauración. Desenvolverase como algo familiar na planta baixa da vivenda familiar ou en edificacións auxiliares vinculadas a ela respondendo ao carácter illado da tipoloxía da edificación e respectando o carácter ás construcións tradicionais.3.—Almacéns de uso agrícola e gandeiro vinculados á vida familiar da vivenda e de carácter doméstico como poden ser cortes cortellos, hórreos, palleiros, alboios ou pendellos para almacenar leña e outros vinculados á vida tradicional do núcleo ao igual que para almacenar os aparellos de labranza e pequena maquinaria para o traballo no campo. Estes elementos non constituirán, en ningún caso unha explotación agropecuaria.4.—Pequenos talleres e obradoiros artesanais que desenvolvan actividades como algo familiar, que se empracen en edificios destinados a usos residenciais ou inmediatos a eles –por razón da ausencia de molestias- e que se necesitan por dar servizo nas zonas nas que se instalan. Soamente se poderán instalar nas plantas baixas ou semisotos dos edificios destinados a uso de vivenda ou en edificios auxiliares anexos a ela.5. Uso administrativo e de oficinas que correspondería aos establecementos dedicados a usos administrativos ou burocráticos con atención do público pero de carácter privado, así como aos despachos profesionais. Serán de carácter familiar vinculados á vivenda principal. Encádranse nestes usos o sanitario de consultas médicas privadas que non supoñan hospitalización vinculadas a residencia familiar e o docente de pequenas academias de ensino tamén vinculadas e compatibles coa residencia familiar.6. Garaxe aparcamento vinculado á vivenda unifamiliar de carácter individual. Tamén se permitirá o garaxe de uso colectivo vinculado aos establecementos de turismo rural integrados nas construcións tradicionais con soluciones arquitectónicas que harmonicen.7. Dentro dos usos de servizos públicos permitirase as infraestruturas de redes de enerxía eléctrica, saneamento, abastecemento de auga, telefonía e telecomunicacións. No Núcleo Rural están prohibidas as seguintes actuacións: 1.—As edificación e usos característicos das zonas urbanas e aquelas de tipoloxía impropia en relación coas determinacións da presente Delimitación de Solo de Núcleo Rural.2.—As parcelacións que determinen a desfiguración da tipoloxía do núcleo. Se prohibe, con carácter xeral e salvo autorización da consellería de competente en materia de patrimonio cultural, a segregación e agregación de parcelas.3.—As naves industriais.4.—Aqueles movementos de terra que supoñan unha agresión ao medio natural ou que varíen a morfoloxía do paisaxe do lugar.5.—A apertura de pistas, rúas ou camiños non previstos na Delimitación de Solo de Núcleo Rural, e a ampliación de camiños que afecten a elementos de carácter etnolóxico (hórreos, canles de auga, fontes, muros ou edificacións tradicionais), así como a arboredo autóctono, especialmente ás ringleiras de árbores que dean a camiño ou que separen fincas.6.—O derribo de muros tradicionais.7.—A demolición de construcións existentes identificadas como edificacións tradicionais ou os alboios de interese etnolóxico, salvo os engadidos e edificacións auxiliares que desvirtúen a tipoloxía, forma ou volume da edificación primitiva, ou que polos seus materiais supoñan un efecto distorsionador ou non sexan propios do asentamento rural tradicional.8.—A entubase das liñas de auga ou regatos que discorran polos terreos ou por vías de comunicación.9.—Os novos tendidos aéreos.1.—Parte do ámbito do núcleo rural está afectada pola Zona de Servidume Aeronáutica do aeroporto de Vigo, en particular pola Superficie de Aproximación Intermedia da manobra NDB RWY 02.2.—Ningunha construción, incluídos todos os seus elementos (antenas, pararraios, chemineas, equipos de aire acondicionado, caixas de ascensores, carteis, remates decorativos, etc.), movementos de terra ou obxecto fixo (postes, antenas, aeroxeneradores incluídas as súas palas, carteis, etc.), así como o gálibo do viario, poderá sobrepasar a altura determinada na Servidume Aeronáutica.3.—A execución de calquera construción, instalación (postes, antenas, aeroxeneradores, medios precisos para a construción) ou plantación requirirá acordo favorable previo da Axencia Estatal de Seguridade Aérea, conforme os artigos 30 e 31 do Decreto 584/1972, de 24 de febreiro, de servidumes aeronáuticas.1.—A superficie mínima da parcela necesaria para poder edificar é de 600 m². Esta será a mínima agás nos casos excepcionais debidamente xustificados de parcelas inferiores localizadas entre outras xa edificadas que imposibiliten acada-la parcela mínima.2.—A superficie será a da parcela bruta, computando as posibles cesións a efectuar para a súa edificación. A ocupación máxima da edificación na parcela é de 30 %. O fronte mínimo da parcela a viario ou camiño a efectos de parcelación será de 15 metros.1.—O recuamento da edificación á lindeiros de parcela será como mínimo de 3 metros.2.—O recuamento da edificación ao viario ao que da fronte será como mínimo de 3 metros con respectos ao aliñamento establecido nestas Normas, salvo que a nova edificación se localice entre edificacións de aliñación estable, neste caso se manterán as aliñacións consolidadas de forma tradicional.1.—As edificacións de nova construción que se empracen en zonas de pendente acusada deberán incorporarse no relevo natural, evitando desmontes ou recheos aparentes. En caso de ser preciso alterar a pendente natural será mediante socalcos de altura máxima 1,50 metros, salvo que exista un salto natural de maior dimensión.2.—Quedan prohibidos os recheos contra as parcelas lindeiras e o desmonte dos socalcos existentes.1.—Se deberán manter as aliñacións e os largos dos camiños públicos onde existan muros de peche e edificacións tradicionais.2.—Na pista de Texosa-Vilarés a aliñación se axusta á disposicións dos muros tradicionais.3.—Os aliñamentos son os indicados no plano nº7.1.—As novas edificacións identificaranse coas características propias do lugar e estarán encamiñadas a consolidar a trama rural existente.2.—As características tipolóxicas, estéticas e construtivas e os materiais, as cores e os acabados serán acordes coa paisaxe rural e coas construcións tradicionais do asentamento, e atenderán aos patróns de implantación, proporción e composición, sen prexuízo doutras propostas que se xustifiquen pola súa calidade arquitectónica. Se prohibe a utilización como vistos de materiais fabricados para ser revestidos.3.—Admitiranse edificacións illadas.4.—Quedan prohibidas as vivendas acaroadas, proxectadas en serie de características similares e colocadas en continuidade en máis de tres unidades.5.— Prohíbese a execución de actuacións integrais que determinen a desfiguración da tipoloxía do núcleo e a destrución dos valores que xustificaron a súa clasificación como tal.6.—Prohíbese a construción de sotos nas edificacións tradicionais.1.—A altura máxima da edificación é de baixo + 1 planta, cunha altura máxima de 7,00 m. medidos dende o centro de tódalas fachadas, dende a rasante natural do terreo ó arrinque inferior da vertente da cuberta.2.—Non se contabilizarán no número de plantas os sotos e semisotos, cando sobresaian, como máximo 1 metro dende a rasante do terreo.3.—O aproveitamento baixo cuberta permitirase, sen computa-la súa superficie para os efectos de determina-la máxima edificable, se é o caso.1.—A cuberta estará formada por planos continuos. Quedan prohibidas as mansardas e bufardas ao non ser elementos propios da tipoloxía tradicional do lugar.2.—A pendente da cuberta non superará os 30 graos e unha altura máxima de cumio de 3,60 metros.1.—O volume máximo da edificación será similar ao das edificacións tradicionais existentes e deberán adoptarse as medidas correctoras necesarias para garantir o mínimo impacto visual sobre a paisaxe e a mínima alteración do relevo natural dos terreos.2.—Se a edificación resultante da aplicación dos parámetros da parcela superase 120 m2 por planta deberá disporse en distintos volumes desa dimensión como máximo, para acadar a maior similitude volumétrica coas edificacións existentes tradicionais. En ningún caso poderá excederse unha edificabilidade máxima de 0,40 m²/m². 1.—Deberá disporse dun sistema separativo de augas residuais e pluviais.2.—As augas pluviais serán conducidas a través de escorrentías na parcela e filtradas mediante pozos drenantes ou conectarse cos regos tradicionais.3.—Nos casos en que os servizos sexan resoltos por medios individuais, darase prioridade para o tratamento de augas residuais á implantación de sistemas de alternativos aos convencionais como poden ser as gabias filtrantes, filtros verdes, zonas húmidas artificiais, lagoas ou sistemas combinados, tal como se dispón nas Directrices de Ordenación do Territorio. As edificacións de nova construción no Solo de Núcleo Rural Tradicional deberán cumprir coas disposicións establecidas no artigo 7 destas normas.1.—O muros de peche tradicionais quedan suxeitos a unha protección integral. As intervencións ou rehabilitacións non poderán distorsionar a súa configuración orixinal, quedando prohibida a súa demolición.2.—Os peches de nova construción deberán gardar harmonía cos tradicionais, se disporán coa mesma tipoloxía e o material de construción será o granito de cachotería.3.—A altura máxima permitida é de 1,00 m. Se poderá superar este parámetro cando sexa para dar continuidade á peches existentes de maior altura, quedando a súa autorización á interpretación do técnico municipal.1.—Os muros de peche cos lindes laterais serán realizados con elementos lixeiros, preferiblemente vexetais.2.—A altura máxima permitida é de 2,00 m.1.—As construcións necesarias para a instalación dos sistemas locais de infraestruturas de servizos no núcleo rural disporán, na medida do posible, dunha tipoloxía de planta baixa e volume sempre inferior aos das edificacións presentes no núcleo.2.—As infraestruturas se disporán soterradas polos vías de comunicación.1.—As edificacións, construcións ou instalacións erixidos con anterioridade á aprobación definitiva da delimitación do núcleo que resulten incompatibles coas súas determinacións quedarán incursos no réxime de fora de ordenación.1.—Nas construcións auxiliares ou instalacións que incumpran as determinacións fixadas na presente delimitación de solo de núcleo rural so se permitirán obras de conservación e as necesarias para o mantemento, do uso preexistente, quedando prohibidas as obras de consolidación.2.—Nas edificacións que incumpran as aliñacións establecidas na delimitación de solo de núcleo rural so se permitirán obras de conservación e as necesarias para o mantemento, do uso preexistente, quedando prohibidas as obras de consolidación.3.—Nas edificacións que incumpran os estándares de edificabilidade se permiten obras de consolidación do uso preexistente.4.—Se entenden como obras de consolidación as de adecuación estrutural, habitabilidade, accesibilidade e as derivadas do cumprimento do Código Técnico da Edificación (CTE). Queda prohibida a remodelación total interior da edificación.